— 72o — 



Ce sont là les vrays moyens par lesquels se doibvent veincre et gai- 

 gner les cueurs des honestes clames, et non pas (pardonnez-moy si je 

 parle trop librement) par composition faicte avant la main. 11 y a 

 dames et dames : les unes, seigneur Lucidor, comme vous sçavez trop 

 mieux, se traictent d'une façon que les aultres abhorrent en tout et par 

 tout. Vous sçavez que je m'entends ungpeu en telles affaires, et que mon 

 advis y a tousjours esté receu pour bon et valable. Les honestes dames 

 (laissons à part le sceptre et la couronne, car sans cela celle-cy a bien 

 de quoy estre recherchée) veulent estre servies, honorées, respectées, 

 obéyes , et rien ne leur amollist tant le cœur, rien ne dispose tant leurs 

 affections à nous vouloir aymer, seigneur Lucidor, qu'alors que par 

 effect nous monstrons de vouloir garder et observer en leur endroict 

 tout le respect qui se peult, nous despouiller de l'affection que nous 

 debvons à nous-mesmes pour nous donner du tout à elles, procedder 

 avecques elles en déportemens non dissimulés, les aymer, les chéryr, 

 espouser leurs voulontés, trouver bon tout ce qu'il leur plaist, fuyr et 

 rejetter ce qu'il ne leur plaist point, en somme nous résigner du tout 

 entre leurs mains, et mesmes deppendre de leur plaisir, jusques à nous 

 vouloyr mal à nous-mesmes, s'il leur prend envye de nous hayr. L'hon- 

 nesteté, la courtoysye , la soumission, la persévérance, la belle créance, 

 l'amour extresme et la fidélité, sont les vrayes pièces de canon qui font 

 brèche au coeur des honestes dames; ce sont les enchantemens par les- 

 quels tant et tant d'honnestes hommes ont charmé, vaincu, dompté les 

 courages de tant de princesses illustres, lesquelles aultrement de- 

 meuroyent invincibles et affranchies contre toutes sortes d'assault. Et 

 comment donq pensez -vous vous pouvoyr acquitter de tous ces deb- 

 voyrs, si vous -mesmes ne trouvez moyen de passer par de çà, par les 

 moyens que vostre maistresse vous présente ? Or, comme je sçay que 

 toutes ces bonnes et louables parties ne vous manquent , non plus que 

 la lumyere au soleil, aussy debvez-vous, à mon advis, tascher en toutes 

 façons de les fayre paroistre en apparance, comme il* est certain que 

 vous les possédez en effet. Certes, certes je ne ments point, estant 

 Madame de Lisle ceste grande et accomplye princesse qu'elle est, je 

 trouve que la faveur qu'elle vous faict, au temps là où nous sommes, 

 est si grande et si remarquable que mille vies se debvroient hazarder 

 à travers de mille flammes pour avoir moyen de l'en venyr remercyer 

 en personne , et tascher à se rendre possesseur du surplus , qui , à mon 

 advis , ne peult estre destyné qu'à ung seul Lucidor. 



Advisez donq, s'il vous plaist, à vous résouldre ; aultrement je vous 

 promets que moy-mesmes ne sçauray plus ce que j'en debvray croire, et 

 me donnerez occasion de penser, ou que vostre voulonté n'estoyt pas 

 telle que me l'avez dite, ou que vos desseins regardent une aultre fin. 

 Et ne fault plus , s'il vous plaist, que vous vous arresliezsur ce qu'elle n'a 



